
	 5. ภารกิจ อำนาจหน้าที่ขององค์การบริหารส่วนตำบล




การพัฒนาท้องถิ่นขององค์การบริหารส่วนตำบลน้ำหักนั้น  เป็นการสร้างความเข้มแข็งของชุมชนในการร่วมคิดร่วมแก้ไขปัญหาร่วมสร้างร่วมจัดทำส่งเสริมความเข้มแข็งของชุมชนในเขตพื้นที่ขององค์การบริหารส่วนตำบลน้ำหักให้มีส่วนร่วมในการพัฒนาท้องถิ่นในทุกด้าน  การพัฒนาองค์การบริหารส่วนตำบลน้ำหักจะสมบูรณ์ได้จำเป็นต้องอาศัยความร่วมมือของชุมชนในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหากันอย่างจริงจัง องค์การบริหารส่วนตำบลน้ำหักยังได้เน้นให้คนเป็นศูนย์กลางของการพัฒนาในทุกกลุ่มทุกวัยของประชากร นอกจากนั้นยังได้เน้นการส่งเสริมและสนับสนุนให้การศึกษาเด็กก่อนวัยเรียน และพัฒนาเยาวชนให้พร้อมที่จะเป็นบุคคลากรที่มีคุณภาพโดยยึดกรอบแนวทางในการจัดระเบียบการศึกษา  ส่วนด้านพัฒนาอาชีพนั้นจะเน้นพัฒนาเศรษฐกิจชุมชนพึ่งตนเองในท้องถิ่นและเศรษฐกิจแบบพอเพียงโดยส่วนรวม


การวิเคราะห์ภารกิจ อำนาจหน้าที่ขององค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6) พ.ศ. 2552 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 และกฎหมายอื่นของ อบต. ใช้เทคนิค SWOT เข้ามาช่วย ทั้งนี้เพื่อให้ทราบว่าองค์การบริหารส่วนตำบล มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT องค์การบริหารส่วนตำบลน้ำหัก  กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารท้องถิ่น ทั้งนี้สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้ เป็น 7 ด้าน ซึ่งภารกิจดังกล่าวถูกกำหนดอยู่ในพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6) พ.ศ. 2552  และตามพระราชบัญญัติกำหนดแผนและขั้นตอนการ กระจายอำนาจให้องค์กรปกครองส่วนท้องถิ่น พ.ศ. 2542 แก้ไขเพิ่มเติม (ฉบับที่ 2) พ.ศ. 2549  ดังนี้
5.1 ภารกิจและอำนาจหน้าที่


           5.1.1 การพัฒนาด้านโครงสร้างพื้นฐาน มีภารกิจที่เกี่ยวข้องดังนี้
(1) จัดให้มีและบำรุงรักษาทางน้ำและทางบก (มาตรา 67 (1)
(2) ให้มีน้ำเพื่อการอุปโภค บริโภค และการเกษตร (มาตรา 68 (1)
(3) ให้มีและบำรุงการไฟฟ้าหรือแสงสว่างโดยวิธีอื่น (มาตรา 68 (2)
(4) ให้มีและบำรุงรักษาทางระบายน้ำ (มาตรา 68 (3)
(5) การสาธารณูปโภคและการก่อสร้างอื่นๆ (มาตรา 16 (4)
(6) การสาธารณูปการ (มาตรา 16 (5)
 5.1. 2 ด้านส่งเสริมคุณภาพชีวิต มีภารกิจที่เกี่ยวข้อง ดังนี้
(1) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (มาตรา 67 (6)
(2) ป้องกันโรคและระงับโรคติดต่อ (มาตรา 67 (3)
(3) ให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ (มาตรา 68 (4)
(4) การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส (มาตรา 16 (10)
(5) การปรับปรุงแหล่งชุมชนแออัดและการจัดการเกี่ยวกับที่อยู่อาศัย (มาตรา 16 (2)
(6) การส่งเสริมประชาธิปไตย ความเสมอภาค และสิทธิเสรีภาพของประชาชน (มาตรา 16 (5)
(7)  การสาธารณสุข การอนามัยครอบครัวและการรักษาพยาบาล (มาตรา 16  
                          (19)
5.1.3 ด้านการจัดระเบียบชุมชน สังคม และการรักษาความสงบเรียบร้อย มีภารกิจ
ที่เกี่ยวข้อง ดังนี้
(1) การป้องกันและบรรเทาสาธารณภัย (มาตรา 67 (4)
(2) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน 
      (มาตรา 68 (8)
(3) การผังเมือง (มาตรา 68 (13)
(4) จัดให้มีที่จอดรถ (มาตรา 16 (3)
(5) การรักษาความสะอาดและความเป็นระเบียบเรียบร้อยของบ้านเมือง 
      (มาตรา 16 (17)
(6) การควบคุมอาคาร (มาตรา 16 (28)
5.1.4 ด้านการวางแผน การส่งเสริมการลงทุน พาณิชยกรรมและการท่องเที่ยว 
มีภารกิจที่เกี่ยวข้อง ดังนี้
(1) ส่งเสริมให้มีอุตสาหกรรมในครอบครัว (มาตรา 68 (6)
(2) ให้มีและส่งเสริมกลุ่มเกษตรกร และกิจการสหกรณ์ (มาตรา 68 (5)
(3) บำรุงและส่งเสริมการประกอบอาชีพของราษฎร (มาตรา 68 (7)
(4) ให้มีตลาด (มาตรา 68 (10)
(5) การท่องเที่ยว (มาตรา 68 (12)
(6) กิจการเกี่ยวกับการพาณิช (มาตรา 68 (11)
(7) การส่งเสริม การฝึกและประกอบอาชีพ (มาตรา 16 (6)
(8) การพาณิชย์กรรมและการส่งเสริมการลงทุน (มาตรา 16 (7)
 

5.1.5 ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม  มีภารกิจ
ที่เกี่ยวข้อง ดังนี้
(1) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม (มาตรา 67 (7)
(2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล (มาตรา 67 (2)
  
 
5.1.6 ด้านการศาสนา ศิลปะวัฒนาธรรม จารีตประเพณี และภูมิปัญญาท้องถิ่น มีภารกิจ
ที่เกี่ยวข้อง ดังนี้
(1) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (มาตรา 67 (8)
(2) ส่งเสริมการศึกษา ศาสนา และวัฒนธรรม (มาตรา 67 (5)
(3) การจัดการศึกษา (มาตรา 16 (9)
 

5.1.7 ด้านการบริหารจัดการและการสนับสนุนการปฏิบัติภารกิจของส่วนราชการและองค์กรปกครองส่วนท้องถิ่น มีภารกิจที่เกี่ยวข้อง ดังนี้
(1) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร (มาตรา 67 (9)
(2) ส่งเสริมการมีส่วนร่วมของราษฎร ในการมีมาตรการป้องกัน (มาตรา 16 (16)
(3) การประสานและให้ความร่วมมือในการปฏิบัติหน้าที่ขององค์กรปกครองส่วนท้องถิ่น (มาตรา 17 (3)
                
ภารกิจทั้ง  7 ด้านตามที่กฎหมายกำหนดให้อำนาจองค์การบริหารส่วนตำบลสามารถจะแก้ไขปัญหาขององค์การบริหารส่วนตำบลน้ำหักได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ประกอบด้วยการดำเนินการขององค์การบริหารส่วนตำบล จะต้องสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารขององค์การบริหารส่วนตำบลเป็นสำคัญ
	หมายเหตุ : มาตรา 67,68 หมายถึง พ.ร.บ.สภาตำบลและองค์การบริหารส่วนตำบล พ.ศ.2537 แก้ไขเพิ่มเติม (ฉบับที่ 6) พ.ศ. 2552  มาตรา 16 หมายถึง พ.ร.บ.กำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 แก้ไขเพิ่มเติม (ฉบับที่ 2) พ.ศ. 2549


5.2 การวิเคราะห์ศักยภาพเพื่อประเมินสภาพการพัฒนาในปัจจุบันและโอกาสในอนาคต
      ขององค์การบริหารส่วนตำบลน้ำหัก
	จุดแข็ง
	จุดอ่อน

	1.ระบบการบริหาร
- มีการจัดโครงสร้างภายในที่เหมาะสมสอดคล้องกับภารกิจ
-การมีส่วนร่วมของประชาชนในการดำเนินงาน
-การบริหารจัดการยึดหลักธรรมาภิบาล
-มีการแบ่งงาน/มอบหมายหน้าที่รับผิดชอบ
2.ระบบข้อมูล
-มีการจัดเก็บข้อมูลในการดำเนินการ
3.อัตรากำลัง (พนักงานส่วนตำบล/ลูกจ้าง)
-บุคลากรมีความรู้ความสามารถในการปฏิบัติหน้าที่
-ได้รับการฝึกอบรมอย่างต่อเนื่อง
-มีการกำหนดแผนอัตรากำลังตามโครงสร้าง
4.การเงิน/งบประมาณ
-การบริหารงบประมาณเป็นไปอย่างมีประสิทธิภาพ

	1.ระบบการบริหาร
-กฎหมายข้อบังคับต่าง ๆ  มีการปรับปรุงแก้ไขตลอดเวลา ทำให้ตามไม่ทัน ขาดความชัดเจนในการดำเนินงาน
-พื้นที่รับผิดชอบมาก ไม่สามารถบริการการพัฒนาได้ทั่งถึง
-ปริมาณงานมีมาก บุคลากรมีน้อย มีผลทำให้ผลงานไม่เกิดประสิทธิภาพและประสิทธิผลเท่าที่ควร
-ประชาชนบางส่วนยังขาดการมีส่วนร่วม
2.ระบบข้อมูล
-ไม่มีความรู้ความชำนาญในการจัดเก็บข้อมูล
3.อัตรากำลัง (พนักงาน/ลูกจ้าง)
-มีบุคลากรไม่เพียงพอ
4.การเงิน/งบประมาณ
-งบประมาณไม่เพียงพอต่อการพัฒนาในการขยายตัวจากชนบทเป็นเมือง


	จุดแข็ง
	จุดอ่อน

	5.ศักยภาพของชุมชน
-มีกลุ่มต่าง ๆ ในหมู่บ้าน เช่น กลุ่มออมทรัพย์ กลุ่มอาชีพ
6.ทรัพยากรธรรมชาติและสิ่งแวดล้อม
-มีแหล่งน้ำธรรมชาติที่สามารถใช้ประโยชน์ในการเกษตร
-มีทรัพยากรธรรมชาติที่เอื้อต่อการพัฒนาเป็นแหล่งท่องเที่ยว
	5.ศักยภาพของชุมชน
-สถานที่และอาคารที่ทำการคับแคบไม่เพียงพอ
-มีกลุ่ม ไม่ทุกหมู่บ้าน สมาชิกน้อย
6.ทรัพยากรธรรมชาติและสิ่งแวดล้อม
-ขาดจิตสำนึกในการรับผิดชอบร่วมกัน ในการอนุรักษ์ทรัพยากรธรรมชาติและสิ่งแวดล้อม




 
5.3 ผลการวิเคราะห์ศักยภาพขององค์การบริหารส่วนตำบลน้ำหัก (SWOT ANALYSIS)
	จุดแข็ง (Strengths)
-บุคลากรมีความรู้ความสามารถและศักยภาพในการทำงาน
-มีทรัพยากรธรรมชาติในพื้นที่เป็นแหล่งท่องเที่ยว 
-ประชาชนมีการยึดถือขนบธรรมเนียมและประเพณีอันดีงามของท้องถิ่น
- ราษฎรในชุมชนไม่หนาแน่นส่วนมากเป็นคนในพื้นที่สะดวกในการติดต่อประสานงานในการทำโครงการและกิจกรรม
- การเมืองในพื้นที่ไม่รุนแรง
- ในตำบลมีแหล่งวัตถุดิบทางการเกษตร ได้แก่ยางพารา ปาล์มน้ำมัน และพืชไร่ต่าง ๆ
	จุดอ่อน (Weakness)
-อบต.น้ำหัก เป็นองค์กรขนาดกลาง มีงบประมาณจำกัด
-เครื่องและอุปกรณ์ในการทำงานไม่เพียงพอ
-ทรัพยากรธรรมชาติและสิ่งแวดล้อมถูกทำลาย
-ประชาชนมีส่วนร่วมในกิจกรรมการพัฒนาน้อย
-ขาดสาธารณูปโภค สาธารณูปการในบางพื้นที่ของหมู่บ้าน

	โอกาส (Opportunities)
-นโยบายและการส่งเสริมของรัฐบาล
-นโยบายการส่งเสริมเศรษฐกิจพอเพียง
-ระบบการสื่อสารสะดวกรวดเร็ว
-การส่งเสริมและสนับสนุนจากหน่วยงานต่าง ๆ
-รัฐบาลมีนโยบายให้ความสำคัญกับการป้องกันและแก้ไขปัญหายาเสพติด
	อุปสรรค (Threats)
-สภาวะทางเศรษฐกิจในระดับประเทศ และในระดับภูมิภาคส่งผลต่อการพัฒนาท้องถิ่น
-สภาวะทางการเมืองส่งผลต่อการพัฒนาท้องถิ่น
-การเปลี่ยนแปลงรัฐบาลทำให้นโยบายเปลี่ยนแปลงและไม่ต่อเนื่อง
-ชุมชนและประชาชนขาดการร่วมมือในการพัฒนาท้องถิ่น
-ความทันสมัยและกระแสวัฒนธรรมต่างชาติ ทำให้ประชาชนในท้องถิ่นลืมรากฐานทางวัฒนธรรมที่มีอยู่ และหันไปนิยมวัฒนธรรมการบริโภคมากขึ้น



สรุป ผลการวิเคราะห์ศักยภาพขององค์การบริหารส่วนตำบลน้ำหัก (SWOT ANALYSIS)
จุดแข็ง (Strengths)  องค์การบริหารส่วนตำบลน้ำหัก เป็นองค์กรขนาดเล็กที่มีความคล่องตัวในการทำงาน มีการวางแผนที่ชัดเขน มีบุคลากรที่เอาใจใส่ต่อการทำงาน ทำงานอย่างมีระเบียบ กฎหมายที่ชัดเจน  มีการเตรียมบุคลากรในการทำหน้าที่ต่าง ๆในองค์กร 

จุดอ่อน (Weakness) องค์การบริหารส่วนตำบลน้ำหัก ได้รับการสนับสนุนงบประมาณที่ล่าช้าต่อการทำงาน ได้รับข้อมูลข่าวสารที่ทางราชการส่วนกลางมาล่าช้า และขาดสายงาน

โอกาส (Opportunities) รัฐธรรมนูญแห่งราชอาณาจักรไทย ให้การสนับสนุนการดำเนินงานของท้องถิ่น  รัฐบาลมีนโยบายต่าง ๆ ที่แก้ไขปัญหาของท้องถิ่น เช่นให้ความสำคัญกับการแก้ไขปัญหายาเสพติด นโยบายส่งเสริมและสนับสนุน โครงการเศรษฐกิจพอเพียง ตามแนวพระราชดำรัสของพระบาทสมเด็จพระเจ้าอยู่หัวฯ

อุปสรรค (Threats) นโยบายทางการเมืองมีการเปลี่ยนแปลงอย่างรวดเร็วทำให้มีอุปสรรคในการทำงาน นโยบายบางเรื่องไม่มีความชัดเจน และไม่เอื้ออำนวยต่อการทำงาน

